Անդրանիկ Մակարյան

**Անդրանիկ Արտավազդի Մակարյան** (),  հայ ռազմական գործիչ։ Հայաստանի Հանրապետության զինված ուժերի պատրաստության գլխավոր վարչության պետ-Հայաստանի Հանրապետության զինված ուժերի գլխավոր շտաբի պետի տեղակալ, գեներալ-լեյտենանտ (2020)։

## Զինվորական ծառայություն և կրթություն
*1984-1986 թվականներին ծառայել է խորհրդային բանակում որպես ժամկետային զինծառայող։
* 1987-1991 թվականներին սովորել և ավարտել է ԽՍՀՄ սահմանապահ զորքերի բարձրագույն ռազմաքաղաքական ուսումնարանը։
* 1991-1992 թվականներին ծառայել է ԽՍՀՄ սահմանապահ զորքերի Անդրկովկասյան սահմանապահ օկրուգի Հոկտեմբերյանի սահմանապահ ջոկատի  սահմանապահ ուղեկալի պետի տեղակալի պաշտոնում (հայ-թուրքական պետական սահման)։
* 1992 թվականին ՀՀ Նախագահի կոչով՝ իր զեկուցագրի հիման վրա տեղափոխվել է Հայաստանի նորաստեղծ զինված ուժեր։
* 1992-1995 թվականներին զբաղեցրել է սահմանապահ պարետատան հետախուզության պետի, մոտոհրաձգային գումարտակի հրամանատարի, առանձին մոտոհրաձգային գնդի հրամանատարի տեղակալի պաշտոնները։
* 1995-1998 թվականներին սովորել և ավարտել է ՌԴ ՊՆ Ֆրունզեի անվան ռազմական ակադեմիան։
* 1998-2006 թվականներին զբաղեցրել է առանձին մոտոհրաձգային գնդի հրամանատարի, բանակային կորպուսի հրամանատարի տեղակալի և բանակային կորպուսի շտաբի պետի պաշտոնները։
* 2006-2007 թվականներին սովորել և գերազանցությամբ ավարտել է ՌԴ ԶՈՒ գլխավոր շտաբի ռազմական ակադեմիան։
* 2007-2010 թվականներին զբաղեցրել է ՀՀ ՊՆ բանակային կորպուսի հրամանատարի պաշտոնը։
* 2010 թվականի օգոստոսին շնորհվել է գեներալ-մայորի զինվորական կոչում։
* 2010-2013 թվականներին ծառայել է որպես Արցախի Հանրապետության պաշտպանության բանակի հրամանատարի տեղակալ։
*2013-2016 թվականներին զբաղեցրել է ՀՀ ՊՆ բանակային կորպուսի հրամանատարի պաշտոնը։https://www.president.am/hy/decrees/item/917/
* 2016-2018 թվականներին զբաղեցրել է ՀՀ ԶՈՒ և ՌԴ ԶՈՒ զորքերի (ուժերի) միացյալ խմբավորման հրամանատարի պաշտոնը։https://www.president.am/hy/decrees/item/2724/
* 2018-2019 թվականներին զբաղեցրել է ՀՀ ԶՈՒ մարտական պատրաստության վարչության պետ - ԶՈՒ ԳՇ պետի տեղակալի պաշտոնը։https://www.president.am/hy/decrees/item/4273/
* 2019 թվականին նշանակվել է ՀՀ ԶՈՒ պատրաստության գլխավոր վարչության պետ - ԶՈՒ ԳՇ պետի տեղակալի պաշտոնին։https://www.president.am/hy/decrees/item/4932/
* 2020 թվականի հունվարին շնորհվել է գեներալ-լեյտենանտի զինվորական կոչում։
մինի|ՀՀ ԶՈՒ մարտական պատրաստության վարչության պետ - ԶՈՒ ԳՇ պետի տեղակալ
*2022 թվականի փետրվարին ազատվել է զբաղեցրած պաշտոնից և մայիսին՝ երկարամյա ծառայության կապակցությամբ զորացրվել է ՀՀ ԶՈՒ պահեստազոր։

## Մարտական գործողությունների մասնակցություն և մարտական խնդիրների կատարում
1992–1994 թվականներին, որպես սահմանապահ պարետատան հետախուզության պետ, մոտոհրաձգային գումարտակի հրամանատար և առանձին մոտոհրաձգային գնդի հրամանատարի տեղակալ, մասնակցել է Հայաստանի Հանրապետության հյուսիս-արևելյան սահմանների պաշտպանության մարտական գործողություններին։

2000–2003 թվականներին, լինելով գնդի հրամանատար, իրականացրել է Հայաստանի Հանրապետության հարավ-արևմտյան սահմանների՝ պաշտպանական առաջավոր եզրի, ինժեներական և կազմակերպչական բարելավման աշխատանքներ։

2013–2016 թվականներին, որպես բանակային կորպուսի հրամանատար, շարունակել է ՀՀ հարավ-արևմտյան սահմանների պաշտպանության գծով բարելավման և ամրապնդման խնդիրների իրականացումը։

## Պետական միջոցառումների մասնակցություն և կազմակերպում
Արցախի Հանրապետության ՊԲ հրամանատարի  տեղակալի պաշտոնում 2012թ. մայիսի 9-ին կազմակերպել և մասնակցել է Շուշիի ազատագրման և ՊԲ կազմավորման 20 ամյակին նվիրած զորահանդեսին: 

2016թ. սեպտեմբերի 21-ին եղել է ՀՀ անկախության 25-րդ տարեդարձին նվիրված զորահանդեսի հրամանատարը: 2018թ. մայիսի 28-ին եղել է Սարդարապատի հերոսամարտի 100 ամյակին նվիրված «Հաղթանակների դար» տոնակատարության  ու զորահանդեսի հրամանատարը:

## Զինվորական կոչումներ
* Գեներալ-մայոր, 2010
* Գեներալ-լեյտենանտ, 2020

## Պարգևներ
* Սուրբ Վարդան Մամիկոնյանի շքանշան, 2015
* «Հայրենիքին մատուցած ծառայությունների համար» 2-րդ աստիճանի շքանշան
* «Արիության մեդալ» 
* «Հայրենիքին մատուցած ծառայությունների համար» 1-ին աստիճանի մեդալ
* «Սուրբ Ներսես Շնորհալի» շքանշան

## Գերատեսչական մեդալներ
* '''«Մարշալ Բաղրամյան» մեդալ'''
* «Անդրանիկ Օզանյան» մեդալ
* «Դրաստամատ Կանայան» մեդալ
* «Գարեգին Նժդեհ» մեդալ
* «Վազգեն Սարգսյան» մեդալ
* «Անբասիր ծառայության» 1-ին, 2-րդ, 3-րդ, 4-րդ աստիճանի մեդալներ
* ՀՀ այլ գերատեսչությունների պարգևներ

## Ծանոթագրություններ

## Տեսանյութեր
Նախիջեւանի սահմանից. գեներալ-մայոր Անդրանիկ Մակարյան 27 10 15

Բանակի հոգևոր սպասավորությունը շողակաթ հեռուստատեսություն

Հայ մարդու կերպարը ըստ Անդրանիկ Մակարյանի

Հարցազրույց. Անդրանիկ Մակարյան 

Այսօր մեր ժողովրդի ազգային արժանապատվության վերականգնման օրն է

ՄԵՆՔ /ԱՆԴՐԱՆԻԿ ՄԱԿԱՐՅԱՆ/ 24.01.2017

## Աղբյուրներ
* Միրզոյան Լավրենտի, Տավուշ։ Վավերագրություն։-Եր., «Աստղիկ» հրատ., 2010.- 856 էջ։
* Հասրաթյան Ս. Հաղթող բանակի զորահանդեսը/Ս.Հասրաթյան.-Եր.։ Տիգրան Մեծ, 2013.-176 էջ։

__ՍՏԻՊԵԼ_ԲՈՎ__
Կատեգորիա:ՀՀ զինված ուժեր
Կատեգորիա:ՀՀ զինված ուժերի գեներալ-լեյտենանտներ
Կատեգորիա:Ռազմական գործ